44 



Takker, Tæerne uden Lappehud. Grundfarven lys olivengrøn 

 eller brun, Siden gulagtig. Bugens almindelig svage gule Farve, 

 med en stærkere orangegul Midtstribe, fortsættes langs 

 Halens Underkant; Gattets Rande sorte. De mørke Pletter 

 smaa, tætstillede, ofte forenede til takkede Baand. 



I de fleste Livsforhold stemmer denne Art overens med 

 den foregaaende; den er imidlertid noget livligere af Væsen. 



Forplantningen foregaar paa lignende Maade og under lig- 

 nende Forhold; ogsaa Forplantningstiden er omtrent den samme. 



Efter Legetiden gaar de fleste Hanner og Hunner af denne 

 Art paa Land, i Juni eller Begyndelsen af Juli; hos Hannen 

 gaar da alle Hudprydelserne bort, og dens Farvepragt forsvinder; 

 Hunnens Farve bliver ganske brunlig, Siderne noget mørkere, 

 og Huden bliver lidt grynet. Halebræmmen svinder saa meget, 

 at Halen nærmest bliver trind. I denne for Landjorden skik- 

 kede Dragt finder man ofte denne Art i Haver, Skove eller 

 Kældere. 



Æggene er mindre end hos Tr. cristatus, og Blommen er brun 

 paa den ene, hvid paa den anden, nedadvendte Side (omtrent 

 som hos de fleste Frøer). 



Larven naar normalt kun en Længde af 30 til nogle og 

 30 mm. Farven er lys olivenbrun, Halen kun lidt og ganske 

 fint sortprikket; Bugen gullig hvid med metallisk Skær som 

 hos en lille Fisk; Halebræmmen oftest ufarvet; langs Siden af 

 Krop og Hale er der en ganske lignende Række gule Punkter 

 som hos Larven af den foregaaende Art, som den i det hele 

 ligner i Formen, men aldrig naar i Størrelse. Øjets Længdemaal 

 skal dog være større end den indbyrdes Afstand mellem Næse- 

 borene, medens det hos den anden Art er mindre. 



Ogsaa denne Arts Larver kan overvintre og forvandle sig 

 i 2det Aar. Forplantning i Larveskikkelsen er iagttaget i flere 

 Tilfælde ; Larven har da naaet samme Størrelse som den voksne, 

 men i Overensstemmelse med Larvepræget iagttages ingen 

 ydre Forskel mellem Han og Hun. Kun et enkelt Tilfælde af 

 en saadan forplantningsdygtig Larve er iagttaget her i Landet. 



Arten er udbredt over hele Europa med Undtagelse af 

 Sydfrankrig, Spanske Halvø, Sardinien og Sicilien. I Norge 

 gaar den til Nord for Trondhjemsfjorden, i Sverige op i Lap- 

 marken. I Danmark forekommer den, saavidt vides, i alle Landets 

 Egne. 



